吕洞宾三度城南柳・滚绣球
作者：谷子敬
朝代：元

paragraphs: 我待从容饮巨觥，他可殷勤捧玉钟，出红妆主人情重，强如列珍馐炮凤烹龙。
(净云)师父，我会舞，等浑家也唱一个曲儿，替师父送酒何如？(做舞唱科)(正末唱)你看尊中酒不空，筵前曲未终，怎消得贤夫妇恁般陪奉，(净云)师父，俺两口儿这般歌舞，堪做一对儿。
(正末唱)你那小蛮腰敢配不上樊素喉咙。
休看那舞低杨柳楼心月，且听这歌尽桃花扇底风，倚翠偎红。